Harry Potter to je miano seryje kśōnżek kerych autorkōm je J. K. Rowling. Sōm ōune fest popularne postřōd bajtli a modych, majōm tyż czytoczōw postrzōd dorosłych. Seryjo "Harry Potter" ôpisuje przigody modygo czarodzieja bez sześć lot, bez kere bōł ōun szkolorzym we Szule Magije a Czornoksiynstwa we Hogwarcie. Autorka pado, co idyja seryje wlozła jeij do gowy kej mioła rajza cugym. Piyrszo kśōnżka, "Harry Potter a Filozoficzny Kamiyń", bōła wydano we 1997 roku, nale jeij akcyjo mo plac we roku 1991. Nostympne tajle majōm anfang przed anfangym roku we szule a kōńczōm sie na anfangu wakcyji letnich. Choć ôpisujōm roztomajte przigody, niy sōm ōune ôdrymbymi cołośćōma, ino tajlōma seryje ô wspōlnyj fabule. Zwiyńczyniy cołkigo cyklu mo być jygo ôstatni, śōdmy tōm. Harry Potter a Kamiyń Filozoficzny Harry Potter a Kōmnata Tajemnicōw Harry Potter a wiyńziyń Azkabanu Harry Potter a Czara Fojyry Harry Potter a Zakōn Fyniksa Harry Potter a Kśōnże Pōłkrwi Harry Potter a Insygnia Śmiyrci Filmy a inksze. Krōm kśōnżek, s kuli "Poteromanije" a srogigo zainteresowanio fanōw (we 2007 podug stanu na lipiec sprzedano 325 mln. egz. rōmanōw ô Potterze), powstoły tyż adaptacyje filmowe, szpile kōmputrowe a inksze. Do terozki sfilmowano piyńć tajli cyklu, prymiera kinowo szōstyj tajle je planowano na 2009, a śōdmyj we dwōch tajlach na 2010 a 2011.